Recueil général et complet des fabliaux des 13e et 14e siècles/Du Prestre et de la Dame
# Recueil général et complet des fabliaux des 13e et 14e siècles/Du Prestre et de la Dame

### li DU PRESTRE ET DE LA DAME

﻿cil qui les mençonges trueve, I cil qui les mençonges trueve,

A fait ceste trestote nueve,

Quar il avint, à un mardi,

Que uns Prestres, devers Lardi,

S’aloit à Estanpes déduire ; Mais ses deduiz li dut bien nuire

Ainsi com vos m’orroiz ja dire.

Mais conter vos vueil tot à tire

Comment une cointe borgoise,

Qui estoit mignote et cortoise,

Li ot mandé, n’est mie guile,

Que ses sires à une vile

Devoit cel jor au marchié estre : Bien li ot tot conté son estre.

Que vos iroie plus contant ? Li Prestres si esploita tant,

Et tant de la Dame s’aprime

Qu’il fu à l’ostel devant prime,

Ou fu receü sanz dangier.

La baiesse atorne à mengier

